**020 91 URED KOMISIJE ZA ODNOSE S VJERSKIM ZAJEDNICAMA**

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA**

**PRIHODI I PRIMICI**

Ured Komisije za odnose s vjerskim zajednicama ostvaruje prihode u okviru skupine prihoda 67 Prihodi iz proračuna te izvora financiranja 11 Opći prihodi i primici.

Prihodi iz proračuna u prvom polugodištu 2023. godine ostvareni su u iznosu 1.801.032,87 eura.

**RASHODI I IZDACI**

Ukupno planirani rashodi odnose se na osiguravanje sredstva iz Državnog proračuna Republike Hrvatske za potpore vjerskim zajednicama te na administraciju i upravljanje Uredom Komisije.

Ukupni rashodi u prvom polugodištu 2023. godine izvršeni su u iznosu 1.801.032,87 eura što je 48,20% ukupno planiranih financijskih sredstava za 2023. godinu. U odnosu na isto razdoblje prethodne godine ukupni rashodi su povećani za 11,10%.

**Rashodi poslovanja**

Rashodi poslovanja u prvom polugodištu 2023. godine izvršeni su u iznosu 1.800.961,80 eura što je 48,39% planiranih financijskih sredstava za 2023. godinu u okviru rashoda poslovanja. U odnosu na isto razdoblje prethodne godine rashodi poslovanja su povećani za 11,10%.

U strukturi rashoda poslovanja najveći udio čine rashodi za zaposlene u okviru aktivnosti Administracija i upravljanje te tekuće donacije u okviru aktivnosti Poticaji prema ugovorima Vlade RH i vjerskih zajednica.

***Rashodi za zaposlene***

Rashodi za zaposlene u prvom polugodištu 2023. godine izvršeni su u iznosu 51.880,92 eura što je 47,47% planiranih financijskih sredstava za 2023. godinu za rashode za zaposlene. U odnosu na isto razdoblje prethodne godine rashodi za zaposlene povećani su za 11,01%. Navedeno povećanje je rezultat povećanja osnovice sukladno Dodatku I. Kolektivnog ugovora za državne službenike i namještenike te povećanja iznosa regresa sukladno Odluci Vlade Republike Hrvatske o visini regresa za korištenje godišnjih odmora državnih službenika i namještenika i službenika i namještenika u javnim službama za 2023. godinu.

***Materijalni rashodi***

Materijalni rashodi u prvom polugodištu 2023. godine izvršeni su u iznosu 2.806,10 eura što je 26,36% planiranih financijskih sredstava za 2023. godinu za materijalne rashode. U odnosu na isto razdoblje prethodne godine materijalni rashodi su povećani za 94,85%.

Sredstva su utrošena, a ujedno i predstavljaju razlog povećanja materijalnih rashoda u odnosu na isto razdoblje prošle godine za: službena putovanja u zemlji radi provedbe terenske kontrole i drugih službenih putovanja u zemlji i inozemstvu, naknade za prijevoz s posla i na posao djelatnici Ureda koja je zbog preseljenja na novu kućnu adresu ostvarila pravo na naknadu, nabavu uredskih potrepština, telekomunikacijske usluge, uvezivanje dokumenata, te ovjeru službenih dokumenata kod javnog bilježnika za potrebe Ureda.

***Ostali rashodi***

Ostali rashodi u prvom polugodištu 2023. godine izvršeni su u iznosu 1.746.274,78 eura što je 48,47% planiranih financijskih sredstava za 2023. godinu u okviru ostalih rashoda. U odnosu na isto razdoblje prethodne godine ostali rashodi su povećani za 11,34%. Navedeno je rezultat povećanja osnovice sukladno Dodatku I. Kolektivnog ugovora za državne službenike i namještenike koja je osnova za izračun tekućih donacija temeljem potpisanih Ugovora o pitanjima od zajedničkog interesa između Vlade Republike Hrvatske i vjerskih zajednica.

**Rashodi za nabavu nefinancijske imovine**

Rashodi za nabavu nefinancijske imovine u prvom polugodištu 2023. godine izvršeni su u iznosu 71,07 eura za nabavu mobilnog uređaja.